I 1930-årene ble hennes «bias cut» klær brukt av populære skuespillerinner som Marlene Dietrich, Katharine Hepburn, Joan Crawford og Greta Garbo. Hun begynte etter hvert å eksprimentere mer med klassiske draperinger og folder, inspirert av kunsten i Antikkens Hellas, men man kan også tydelig se inspirasjon fra Art Deco, Kubisme og Modernisme. Da andre verdenskrig brøt ut i 1940, pensjonerte Vionnet seg og la ned motehuset. Hun opererte som motedesigner i bare 25 år, men markerte seg likevel som en moteskaper som har inspirert en rekke designere.